Diari Oficial de la Generalitat Valenciana


Sumari del DOGV 5175, del 12-01-2006 (2006/113)

Informació pública del programa d'actuació integrada de la unitat d'execució 4 del sector XIII de Xixona.
---------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/113


Organisme emissor
:   Quesada Quesada, SA

Tipus de document
:   Anunci

Informació pública del programa d'actuació integrada de la unitat d'execució 4 del sector XIII de Xixona. [2006/Q113]
  
La mercantil Quesada Quesada, SA, amb el codi d'identificació fiscal A0327486 i domicili a Rojales (Alacant), avinguda d'Antonio Quesada, 59, urbanització Doña Pepa (CP 03589), ha formulat un programa d'actuació integrada, pel procediment simplificat previst en l'article 48 de la Llei 6/1994, Reguladora de l'Activitat Urbanística, per al desenvolupament del sector XIII del Pla General d'Ordenació Urbana, El Vergeret, del terme municipal de Xixona (Alacant), comprensiva de la següent documentació:
  
- Memòria del programa d'actuació integrada (i plànol cadastral annex).
  
- Avantprojecte d'urbanització i annex complementari a aquest.
  
Als efectes establits en la Llei 6/1994, Reguladora de l'Activitat Urbanística, es sotmet a informació pública l'esmentada documentació i ens fa constar:
  
1. L'objecte de l'actuació integrada el constitueix la unitat d'execució número 4 del sector XIII del municipi de Xixona.
  
2. La documentació integrant del programa d'actuació integrada ha quedat protocol·litzada mitjançant les actes de protocol·lització número 1.364, autoritzades per la notària de Xixona, María de los Reyes Sánchez Moreno, amb domicili a Xixona, a l'avinguda de la Constitució, número 43, on podran obtindre una còpia de les actes de protocol·lització de l'alternativa tècnica i documentació que s'hi adjunta o sol·licitar que se'ls hi exhibisca.
  
3. Un exemplar de la documentació a què es fa referència s'ha dipositat a l'Ajuntament de Xixona. (carrer d'Alcoi, núm. 12).
  
4. Durant el termini de 20 dies, des de la publicació d'aquest anunci en el Diari Oficial de la Generalitat Valenciana, es podrà consultar l'esmentada documentació tant a la notaria com a l'ajuntament. Així mateix, , dins del termini indicat, es podran presentar davant l'Ajuntament de Xixona al·legacions i alternatives tècniques que pretenguen competir amb l'exposada al públic.
  
5. Una vegada finalitzat el termini anterior, romandrà un termini de cinc dies, en què s'hi podran presentar proposicions juridicoeconòmiques de qualsevol de les alternatives tècniques presentades, transcorregut aquest termini, es farà a l'ajuntament l'acte d'obertura de pliques, i s'obrirà un nou període de consultes i d'al·legacions per les persones interessades dins dels 10 dies següents a la data de l'obertura de pliques.
  
6. Els terminis assenyalats anteriorment es prorrogaran per 20 dies addicionals si, durant els 10 primers dies de la informació pública, qualsevol persona es compromet a presentar una alternativa substancialment distinta a la inicial i en presta caució.
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte que compleix la funció de notificació per a les persones interessades desconegudes o per als qui no es puga practicar la comunicació establida en l'article 46.3 de la Llei Valenciana Reguladora de l'Activitat Urbanística.